पाएं अपने शहर की ताज़ा ख़बरें और फ्री ई-पेपरडाउनलोड करें
गुजरात स्थापना दिवस से कोरोना में कुछ राहत हुई थी। नए केसों में लगातार कमी देखी जा रही थी। हालांकि प्रदेश में दो दिन बाद फिर 13 हजार से अधिक नए केस दर्ज हुए। पिछले 24 घंटे में 13,050 नए केस आए और 12,121 डिस्चार्ज हुए। डिस्चार्ज मरीजों से 929 नए केस अधिक हैं। कुल मरीजों की संख्या 6,20,472 पर पहुंच गई है।
पिछले पांच दिनों से 10 हजार से अधिक मरीज कोरोना से ठीक हो रहे हैं। वहीं ठीक होने वाले मरीजों की संख्या 4,64,396 पर पहुंच गई है। इधर, प्रदेश में पांच दिन से लगातार मौतों में कमी आ रही है। पिछले 24 घंटे में 131 मरीजों की जान चली गई। यह साेमवार के मुकाबले 9 कम हैं। 3 मई को 140 लोगों ने कोरोना की वजह से दम तोड़ दिया था। मौतों का कुल आंकड़ा 7,779 पर पहुंच गया है।
प्रदेश में 1.48 लाख एक्टिव केस
प्रदेश में अभी 1 लाख, 48हजार, 297 एक्टिव केस हैं, इसमें से 778 वेंटिलेटर पर हैं। पिछले 94 दिनों से नए मरीजों की संख्या अधिक और डिस्चार्ज होने वालों की कम है। रिकवरी रेट में मामूली सुधार हुई है। फिलहाल रिकवरी रेट 74.85 प्रतिशत है।
1.27 करोड़ को लग चुकी वैक्सीन
मंगलवार को 1 लाख, 29हजार 829 मरीजों को टीका लगाया गया। अब तक 1 करोड़, 20हजार, 449 लोगों को पहली और 26लाख, 82हजार, 591 को दूसरी खुराक दी जा चुकी है। प्रदेश में कुल 1करोड़ 27लाख, 3हजार, 40 को अब तक वैक्सीन दी जा चुकी है। मंगलवार को प्रदेश में 18 वर्ष से अधिक आयुक के 52हजार, 528 को पहली खुराक दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn